Source: http://docplayer.fi/16359709-Numeron-siirrettavyyden-tilanne-ja-kehitystarpeet.html
Timestamp: 2017-12-18 05:57:19+00:00
Document Index: 4754539

Matched Legal Cases: ['kko ', 'kko ', 'kko ', 'kko ', 'kko ', 'kko ']

NUMERON SIIRRETTÄVYYDEN TILANNE JA KEHITYSTARPEET - PDF
Download "NUMERON SIIRRETTÄVYYDEN TILANNE JA KEHITYSTARPEET"
1 NUMERON SIIRRETTÄVYYDEN TILANNE JA KEHITYSTARPEET
3 1 SISÄLLYSLUETTELO 1 YHTEENVETO Numeron siirrettävyys kiinteässä verkossa Siirrettävyyspalvelun tilanne Siirrettävyyspalvelun edistäminen Numeron siirrettävyyspalvelu muissa maissa Numeron siirrettävyys matkapuhelinverkoissa Näkemykset siirrettävyyspalvelusta Siirrettävyyspalvelun edistäminen Numeron siirrettävyyspalvelu muissa maissa JOHDANTO Numeron siirrettävyys Numeron säilytyspalvelut Telealueen sisäinen numeron siirrettävyys kiinteässä puhelinverkossa Valtakunnallinen numeron siirrettävyys kiinteässä puhelinverkossa Palvelunumeron siirrettävyys Matkapuhelinnumeron siirrettävyys Numeron siirrettävyyttä koskeva lainsäädäntö Euroopan yhteisön lainsäädäntö Suomen lainsäädäntö Euroopan parlamentin ja neuvoston yleispalveludirektiivi TUTKIMUKSEN TAVOITE JA RAJAUKSET Tutkimuksen tarkoitus Tutkimuksen toteutus Tiedonkeruumenetelmät Yritysasiakkaat Kuluttaja-asiakkaat Operaattorit Tiedot numeron siirrettävyydestä muissa maissa NUMERON SIIRRETTÄVYYS KIINTEÄSSÄ PUHELINVERKOSSA Numeron siirrettävyys yritysten näkökulmasta Telealueen sisäinen numeron siirrettävyys Valtakunnallinen siirrettävä 071-numero Palvelunumeroiden siirrettävyys Numeron siirrettävyys kuluttajien näkökulmasta Numeron siirrettävyys operaattoreiden näkökulmasta Siirrettävyyspalveluiden tarpeellisuus Siirrettävyyspalvelun haitat operaattorin kannalta...21
4 2 4.4 Siirrettävyyspalveluiden tarjonta ja hintarakenteet Numeron säilytyspalvelu Telealueen sisäinen numeron siirrettävyyspalvelu Valtakunnallinen siirrettävä 071-numero Siirrettävyyspalvelun käyttö Siirrettävyyspalvelun käyttöä rajoittavat tekijät Rinnakkainen liittymätarjonta Markkinointi Palvelut Hinnat Siirrettävyyspalvelun tilanne muissa maissa Ruotsi Norja Tanska Saksa Alankomaat Iso-Britannia Australia Uusi-Seelanti Hongkong Yhteenveto NUMERON SIIRRETTÄVYYS MATKAPUHELINVERKOSSA Numeron siirrettävyys yritysten näkökulmasta Numeron siirrettävyys kuluttajien näkökulmasta Numeron siirrettävyys operaattoreiden näkökulmasta Hallitsevat operaattorit Haastajaoperaattorit Johtopäätökset Laitetoimittajien näkemys Siirrettävyyspalvelun tilanne muissa maissa Ruotsi Norja Tanska Saksa Alankomaat Iso-Britannia Australia Uusi Seelanti Hongkong Yhteenveto...53 LÄHTEET...54
5 3 LIITE 1. NUMERON SIIRRETTÄVYYS TUTKITUISSA MAISSA KIINTEÄSSÄ YLEISESSÄ PUHELINVERKOSSA LIITE 2. NUMERON SIIRRETTÄVYYS TUTKITUISSA MAISSA MATKAVIESTINVERKOISSA....63
6 4 1 YHTEENVETO Liikenne- ja viestintäministeriö on teettänyt EPStar Oy:llä tutkimuksen numeron siirrettävyyden nykytilasta ja kokemuksista Suomessa ja ulkomailla sekä sen kehittämistarpeista Suomessa. Tutkimuksessa on selvitetty numeron siirrettävyyttä sekä kiinteässä puhelinverkossa että matkapuhelinverkossa. Tutkimus toteutettiin tammi maaliskuussa vuonna 2002 yritys- ja kuluttaja-asiakkaiden sekä operaattoreiden keskuudessa Suomessa sekä keräämällä tietoa tilanteesta ulkomailla. Numeron siirrettävyyspalvelulla tarkoitetaan sellaista televerkon ominaisuutta, jonka avulla asiakas voi säilyttää vanhan puhelinnumeronsa vaihtaessaan operaattoria. Kiinteässä televerkossa numeron siirrettävyys edellyttää rinnakkaista liittymätarjontaa. 1.1 Numeron siirrettävyys kiinteässä verkossa Siirrettävyyspalvelun tilanne Vaikka numeron siirrettävyys on ollut toteutettuna jo vuodesta 1998 lähtien ei siirrettävyyttä ole käytetty merkittävästi. Siirrettävyyspalveluita käyttävien asiakkaiden lukumäärä on korkeintaan muutamia satoja. Käytännössä kaikki numeronsa toiselle operaattorille siirtäneet ovat yritysasiakkaita. Siirtyneiden numeroiden vähäisyys johtuu pääosin siitä, että rinnakkaista liittymätarjontaa ei ole, jolloin asiakkaalla ei ole todellista mahdollisuutta vaihtaa operaattoria. Operaattorien hinnoittelu on kuluttajien kannalta toiminut estohinnoitteluna. Kuluttaja -asiakkaille :n siirtomaksu moninkertainen siihen nähden, mitä asiakkaat olisivat valmiita maksamaan. Kuluttaja-asiakkaat pitävät siirrettävyyttä kuitenkin edistämisen arvoisena. Myös yritysasiakkaat pitävät siirrettävyyttä tärkeänä tai erittäin tärkeänä. Merkittävin syy on mahdollisuus kilpailuttaa operaattoreita. Kilpailuttamista tapahtuu etupäässä suurissa yrityksissä. Pienet yritykset pitävät tätä mahdollisuutta yhtenä tietoliikennepalveluna muiden palvelujen joukossa. Suuret yritysasiakkaat kaipaavat valtakunnallisesti kilpailutettavissa olevaa numeroa, johon voidaan liittää tavanomaiset telepalvelut. Toteutettu 071-numero ei täytä näitä vaatimuksia. Useita satoja yrityksiä on varannut valtakunnallisen siirrettävän numeron, mutta käyttöön näitä numeroita on otettu vain muutama kymmenen. Nokia on ainoa suuri yritys, joka käyttää tätä palvelua. Muut odottavat mielenkiinnolla ensimmäisiä kokemuksia tästä palvelusta. Valtakunnallisesti siirrettävän 071-numerosta operaattorit perivät kuluttajilta ja yksittäisliittymiltä :n kiinteän maksun lisäksi puhelukohtaisia erillismaksuja sekä 071-numeroon että 071- numerosta soitetuista puheluista. Puhelukohtaiset maksut tekevät palvelusta kalliin siirrettävyyden hinnoittelu ei ole suurten yritysten mielestä kokonaisedullinen. Palvelunumeroiden siirrettävyyden operaattorit ovat hinnoitelleet siten, että siirtoja ei käyttäjien mielestä ole kannattanut edes kokeilla.
7 5 Operaattorit eivät pidä siirrettävyyspalvelua tärkeänä. Heidän kokemuksensa mukaan numeron siirrettävyys on marginaalipalvelu, jonka ylläpito haittaa muiden asiakkaille tarpeellisten uusien palvelujen kehittämistä Siirrettävyyspalvelun edistäminen Numeron siirrettävyyttä rajoittaa se, ettei rinnakkaista liittymätarjontaa käytännössä ole. Tämän vuoksi rinnakkainen liittymätarjonta on synnytettävä, ennen kuin lankaverkon numeron siirrettävyydellä alkaa olla kilpailua edistävä vaikutus. Säädöksiin pitäisi saada operaattoreille velvoitteeksi numeron siirrettävyyspalveluiden kuvausten ja hinnastojen esilläpito samanarvoisesti muiden palvelujen kuvausten ja hinnastojen kanssa. Edes operaattoreiden asiakaspalvelut eivät tunne siirrettävyyttä ja sitä ei ole markkinoitu lainkaan. Hinnastotkin ovat saatavissa vain, jos niitä osaa erikseen pyytää. 071-numeroa pitäisi kehittää kilpailukykyiseksi 0x0 yritysnumeroihin rinnastettavaksi numeroksi. Siirrettyihin 071-numeroihin pitää voida liittää tavanomaiset yritysnumeroiden telepalvelut, kuten aika- ja alueohjaukset. Viestintäviraston pitäisi määritellä tähän numeroon liittyvät tavanomaiset telepalvelut. Nykyisin saatava 071-numero on yritysten mielestä liian pitkä kutsunumerona. Numeron pituus ei kuitenkaan ole estänyt tekemästä varauksia. Numeropituuden lyhentämistä kutsunumerokäyttöön pitäisi harkita. 07-suuntaan on kytketty vaihteissa soitonestoja tavoitteena estää 0700-alkuisiin palvelunumeroihin soittaminen. Tämä on aiheuttanut vaikeuksia 071-asiakkaille, kun heidänkään numeroonsa ei ole voinut soittaa estokytkennät pitää toteuttaa oikein Numeron siirrettävyyspalvelu muissa maissa Maantieteellisten tilaajanumeroiden ja ei-maantieteellisten palvelunumeroiden siirrettävyys on käytössä lähes kaikissa Euroopan unionin maissa sekä useissa muissa kehittyneissä maissa. Tilaajanumeron operaattorisiirrettävyyteen ei voida aina yhdistää samanaikaisesti maantieteellistä siirrettävyyttä. Tilaajanumeron siirrettävyys on yleensä mahdollista vain numerointialueen sisällä. Kiinteään puhelinliittymään liitetyt lisäpalvelut eivät ole pääsääntöisesti siirrettävissä. Numeron siirron toimitusajalle on asetettu usein maksimiaika joko lainsäädännössä tai operaattoreiden yhteisessä toimialasopimuksessa. Numeron siirrettävyyden kustannusten jaossa käytetään monenlaisia periaatteita. Siirrettävyyden mahdollistavat investoinnit operaattorit maksavat poikkeuksetta itse. Numeron siirron operatiivisista toteutuskustannuksista vastaanottava operaattori maksaa yleensä vähintäänkin puolet. Tariffien mukaiset puhelukohtaiset lisäkustannukset (esim. terminointi ja tietokantakyselyt) jäävät usein kunkin operaattorin itsensä maksettaviksi. Asiakkaalta perittävän kertaluonteisen siirtomaksun suuruus on usein säädelty.
8 6 Siirrettyjen numeroiden määrä on jäänyt muutamissa maissa ennakko-odotuksia alhaisemmaksi. Siirrettävyyspalvelun käytön yleistymiseen vaikuttaa ennen kaikkea paikallinen kilpailu tilaajayhteyksien tarjonnassa mutta myös palvelun hinnoittelu ja markkinointi. Operaattoreiden kannalta tärkeimpiä asioita on kustannustenjakoperiaatteet. 1.2 Numeron siirrettävyys matkapuhelinverkoissa Näkemykset siirrettävyyspalvelusta Tutkimuksen mukaan käyttäjien mielestä siirrettävyys sekä lisää kilpailua että helpottaa operaattorin vaihtoa. Tällöin numeron vaihdosta ei tarvitse ilmoittaa eikä synny ilmoittamisesta johtuvia kuluja. Kuluttaja-asiakkaista yli puolet (55 %) pitää matkapuhelinnumeron siirrettävyyttä tarpeellisena ja se lisää halukkuutta vaihtaa operaattoria paljon tai jonkin verran. Toiselle puolelle asiakkaista asialla ei ole merkitystä. Lankaverkon siirrettävyyteen verrattuna matkapuhelinnumeron siirrettävyys on hieman tärkeämpi. Kuluttajien mielestä haittana on, ettei numeron perusteella voi arvioida viestinnän hintaa. Muita haittoja he eivät näe, ellei siirrettävyyden vuoksi hinnat nouse. Yritysasiakkaat pitävät matkapuhelinnumeron siirrettävyyttä tärkeänä tai erittäin tärkeänä. Lankaverkon numeron siirrettävyys on kuitenkin matkapuhelinnumeron siirrettävyyttä tärkeämpi. Kilpailuttamisen mahdollisuus on tärkein argumentti. Yritysten mielestä matkapuhelinoperaattorien kilpailuttaminen helpottuu, kun operaattorin vaihdos ei aiheuta numeronmuutoksia. Hallitsevat matkapuhelinoperaattorit eivät pidä numeron siirrettävyyttä tarpeellisena. Heidän mielestään nykyinen korkea asiakkaiden vaihtuvuus on osoitus siitä, että numeron vaihto tapahtuu helposti eikä numeron säilyttäminen ole tarpeellinen. Kilpailua ei tällä tavalla voida heidän mielestään lisätä. Haastajaoperaattorit näkevät palvelun tarpeellisena, edellyttäen ettei siirrettävyydestä synny merkittäviä kuluja asiakkaille. Haastajaoperaattorit näkevät, että ne saavat hyviä asiakkaita toisilta operaattoreilta. Kaikki operaattorit näkevät haittana toteutuksen tuomat kustannukset Siirrettävyyspalvelun edistäminen Matkaviestinnän hintaeroja pitää kaventaa, siten ettei operaattorikohtaisen hinnan tietämisellä ole suurta merkitystä. Hinnan informointia puhelukohtaisesti tai erillisen palvelimen avulla ei suositella. Yhtenä mahdollisuutena pitää selvittää, voidaanko siirrettyyn numeroon soittaa vanhan operaattoritunnuksen mukaisella hinnalla. Siirrettyihin numeroihin on voitava liittää tavanomaiset matkaviestinverkon palvelut. Mm. SMS viestien pitää toimia toiselle operaattorille siirrettyyn numeroon.
9 7 Numeron siirrettävyyden toteutuksesta johtuvat kulut on katsottava teletoiminnan yleisiksi kustannuksiksi, eikä niitä saa merkittävästi kohdistaa siirrettävyyspalvelulle. Matkapuhelimien jälleenmyyjät ovat keskeisessä asemassa numeron siirrettävyyden käytännön toteutuksessa. He vaikuttavat asiakkaiden päätöksiin antamalla tietoa siirrettävyydestä. Viestintäviraston pitäisi huolehtia siitä, että jälleenmyyjät saavat oikeaa ja riittävää informaatiota numeron siirrettävyydestä Numeron siirrettävyyspalvelu muissa maissa Numeron siirrettävyys tulee pakolliseksi Euroopan unionin maissa kesällä Monet unionin jäsenmaat ovat kuitenkin jo ottaneet numeron siirrettävyyden käyttöön. Tanska on ainoa maa, jossa siirrettävyyttä suunnitellaan myös kiinteän verkon ja matkaviestinverkon välillä. Lisäpalvelujen siirrettävyys ei kaikissa maissa ole mahdollista. Usein kuitenkin SMS-palvelu on siirrettävissä. Numeron siirron toimitusajalle voidaan asettaa maksimiaika joko lainsäädännössä tai toimialasopimuksella. Tyypillisesti tämä on viisi arkipäivää. Kustannustenjakoperiaatteet vaihtelevat maittain, mutta yleensä vastaanottava operaattori maksaa siirron kertaluonteisen operatiivisen toteutuskustannuksen sekä omat puhelukohtaiset lisäkustannukset ja oman järjestelmän investointikustannukset. Asiakkaalta vastaanottava operaattori voi periä kohtuullisen kertakorvauksen, mutta usein matkaviestinoperaattorit eivät laskuta asiakasta lainkaan. Matkapuhelinnumeron siirrettävyydelle on olemassa selvä tarve, mikä näkyy siirrettyjen numeroiden määrän kasvuna. Siirrettyjen numeroiden määrät eri maissa riippuvat muun muassa kilpailutilanteesta ja operaattoreiden kilpailustrategioista. Numeron siirrettävyyden mukanaan tuoma vaihtuvuuden kasvu vaikuttaisi olevan suurempi kuluttajasegmentissä ja erityisesti heikommin kannattavien asiakkaiden keskuudessa. Matkaviestinoperaattoreiden näkökulmasta keskeisimpiä numeron siirrettävyyteen liittyviä kysymyksiä ovat numeron siirrosta aiheutuvien kustannusten jako ja siirrettyjen numeroiden numerotietokannan perustaminen. Asiakkaan näkökulmasta keskeisimpiä kysymyksiä ovat siirrettävyyspalvelun hinnoittelu ja palvelusta tiedottaminen. Muita keskeisiä asioita ovat siirtoajat ja puhelun hintainformaation säilyminen.
10 8 2 JOHDANTO 2.1 Numeron siirrettävyys Numeron siirrettävyyspalvelulla tarkoitetaan sellaista televerkon ominaisuutta, jonka avulla asiakas voi säilyttää vanhan puhelinnumeronsa vaihtaessaan operaattoria. Kiinteässä televerkossa siirrettävyys edellyttää rinnakkaista liittymätarjontaa, joka ei ole kunnolla käynnistynyt Suomessa. Tilaajayhteyksien vuokrausvelvoitekaan ei ole riittävästi lisännyt operaattoreiden halukkuutta rinnakkaiseen liittymätarjontaan. Numeron siirrettävyydelle on ominaista, että siirrettyyn numeron voidaan soittaa ja siirtynyt numero lähettää a-numeronaan alkuperäisen numeronsa, jolloin vastaanottava päätelaite voi näyttää soittavan liittymän oikean numeron. Numeron siirrettävyyden toteutukset on aloitettu Suomessa vuonna 1998, jolloin telealueen sisäisen numeron siirrettävyyden ja valtakunnallisen siirrettävän 071-numeron käyttöönotto aloitettiin. Näiden jälkeen on otettu käyttöön palvelunumeroiden siirrettävyys. Matkapuhelinnumeroiden siirrettävyyden lainsäädäntöä valmistellaan parhaillaan liikenne- ja viestintäministeriössä ja toteutusohjeita Viestintävirastossa Numeron säilytyspalvelut Useimmilla operaattoreilla puhelinnumero säilyy automaattisesti asiakkaan muuttaessa operaattorin toiminta-alueella. Joillakin operaattoreilla, joilla on useita keskuksia yhdellä numerointialueella on erillinen numeron säilytyspalvelu, jota käyttäen asiakas voi maantieteellisesti muuttaessaan säilyttää puhelinnumeronsa Telealueen sisäinen numeron siirrettävyys kiinteässä puhelinverkossa Asiakas voi muuttaessaan maantieteellisesti numerointialueella säilyttää puhelinnumeronsa. Mikäli operaattori ei vaihdu käytetään tästä tapauksesta usein nimitystä numeron säilytys tai muuttajan palvelut (kohta numeron säilytyspalvelut) Mikäli operaattori vaihtuu on kyseessä numeron siirrettävyys. Asiakas voi vaihtaa operaattoria ja säilyttää numeronsa numeron siirrettävyyspalvelun avulla, vaikka ei muutakaan maantieteellisesti. Isojen vaihteiden puhelinnumeron on voinut säilyttää jo ennen tässä tarkoitettujen siirrettävyyspalveluiden käyttöönottoa. Vaihde on tällöin liitetty samanaikaisesti usean operaattorin verkkoon. Tuleva liikenne ohjataan kunkin operaattorin johtoja pitkin yritykseen ja lähtevää liikennettä yritys kilpailuttaa. Kyseessä on järjestely, joka vähentää isojen yritysten kiinnostusta varsinaiseen numeron siirrettävyyteen.
11 Valtakunnallinen numeron siirrettävyys kiinteässä puhelinverkossa Valtakunnallinen numeron siirrettävyys kiinteässä puhelinverkossa on toteutettu 071-numeron avulla. Asiakas ottaa kerran tämän uuden numeron ja sen jälkeen hän voi säilyttää numeronsa muuttaessaan tai vaihtaessaan operaattoria Suomessa. Numerot anotaan Viestintävirastolta ja ne ovat käyttäjäkohtaisia. 071-numerot ovat kymmenosaisia. Jokainen operaattori on hinnoitellut itsenäisesti 071-numeroon soittamisen. Tämä tarkoittaa, että soittamisen hinta tiettyyn 071-numeroon vaihtelee riippuen siitä kenen operaattorin verkosta soitetaan. Operaattorit toimittavat yrityksille omia valtakunnallisia yritysnumeroita, joihin tulevat puhelut voidaan ohjata halutulla numerolla mihin päin maata tahansa. Valtakunnallisia yritys- ja erityispalvelunumeroina käytetään 010-, 020- ja 030- ja 075xy- alkuisia numeroita. Näiden numeroiden avulla voidaan toteuttaa maantieteellinen siirrettävyys, mutta operaattorin vaihto ei ole mahdollinen. Numeron siirrettävyyden toteuttamista näissä numeroissa ei ole tekeillä Palvelunumeron siirrettävyys Palvelunumeron siirrettävyys koskee 0600-, ja alkuisia numeroita. Asiakkaalla on mahdollista osoittaa se teleliittymä, johon kyseiseen numeroon tulevat puhelut ohjataan alkuiset äänestysnumerot eivät kuulu siirrettävyyden piiriin. Palvelunumerot on jaettu asiointipalveluihin (0600-alkuiset numerot), ajanviete- ja aikuisviihdepalveluihin (0700-alkuiset numerot) ja ilmaispalveluihin (0800-alkuiset numerot) Matkapuhelinnumeron siirrettävyys Liikenne ja viestintäministeriö valmistelee parhaillaan matkapuhelinnumeroiden siirrettävyyttä koskevaa lainsäädäntöä ja Viestintävirasto sen toteutusta. Siirrettävyys tarkoittaa tässä selvityksessä sitä, että asiakas voi säilyttää matkapuhelinnumeronsa operaattoritunnuksineen vaihtaessaan matkapuhelinoperaattoria Suomessa. 2.2 Numeron siirrettävyyttä koskeva lainsäädäntö Euroopan yhteisön lainsäädäntö Euroopan yhteisön voimassa olevassa lainsäädännössä numeron siirrettävyyttä käsitellään Euroopan parlamentin ja neuvoston direktiiveissä 97/33/EY ja 98/61/EY. Näistä ensiksi mainitussa televiestinnän yhteenliittämistä koskevassa direktiivissä (97/33/EY) numeron siirrettävyydestä säädetään seuraavaa: Kansallisten sääntelyviranomaisten on edistettävä numeroiden siirrettävyyden mahdollistavan toiminteen mahdollisimman nopeaa käyttöönottoa, jolloin loppukäyttäjät voivat tietyssä paikassa pyynnöstä säilyttää yleisen kiinteän puhelinverkkonsa numeron tai numerot riippumatta palvelua tarjoavasta organisaatiosta, ja kansallisten sääntelyviranomaisten on varmistettava, että tämä toiminne on käy-
12 10 tettävissä ainakin kaikissa tärkeimmissä taajamissa 1 päivään tammikuuta 2003 mennessä. Jotta kuluttajille aiheutuvat kustannukset pysyisivät alhaisina, kansalliset säätelyviranomaiset velvoitetaan varmistamaan, että järjestelyyn tehtävästä yhteenliittämisestä veloitettava hinta on kohtuullinen. Kohtuullisuudella tarkoitetaan kustannusvastaavuutta, jolloin toiminteesta veloitettava hinta ei estä sen käyttöä. Televiestinnän yhteenliittämistä koskevaa direktiiviä muutettiin jo vuoden päästä numeron siirrettävyyden ja operaattorin ennaltavalinnan osalta. Direktiivimuutoksen (98/61/EY) keskeinen tavoite oli nopeuttaa numeron siirrettävyyden käyttöönottoa Euroopan unionin jäsenmaissa, koska se nähtiin tärkeänä kuluttajien valinnanmahdollisuuksia ja tehokasta kilpailua edistävänä tekijänä. Edellä esitetyn direktiivin (97/33/EY ) ensimmäinen alakohta muutettiin seuraavaan muotoon: Kansallisten sääntelyviranomaisten on edistettävä operaattorien välisen numeron siirrettävyyden mahdollisimman nopeaa käyttöönottoa, jotta tilaajat voivat halutessaan, palvelua tarjoavasta organisaatiosta riippumatta, säilyttää kiinteän yleisen puhelinverkon ja digitaalisen monipalveluverkon (ISDN) numeronsa, maantieteellisten numeroiden kyseessä ollen tietyssä paikassa sekä muiden kuin maantieteellisten numeroiden kyseessä ollen missä tahansa paikassa, ja niiden on varmistettava, että kyseinen järjestely on käytettävissä viimeistään 1 päivänä tammikuuta 2000 tai, niissä valtioissa, joille on myönnetty pidempi siirtymäkausi, mahdollisimman pian ja viimeistään kahden vuoden kuluessa siitä tätä myöhäisemmästä ajankohdasta, jona puheensiirtopalvelut on sovittu vapautettaviksi täydellisesti." Lisäksi Euroopan parlamentin ja neuvoston direktiivissä avoimen verkon tarjoamisen (ONP) soveltamisesta puhelintoimintaan ja teleyleispalvelusta kilpailuympäristössä (98/10/EY) säädetään, että jos yhteenliittämisestä annetussa direktiivissä (97/33/EY) tarkoitettu numeron siirrettävyystoiminne ei ole vielä käytössä, kansallisten sääntelyviranomaisten on varmistettava, että kohtuullisen ajan sen jälkeen, kun tilaaja on vaihtanut palvelun tarjoajaa, puhelu voidaan joko reitittää hänen uuteen numeroonsa kohtuullista maksua vastaan tai soittajille annetaan tieto uudesta numerosta vaatimatta puhelun vastaanottajalta maksua tästä palvelusta Suomen lainsäädäntö Suomessa puhelinnumeron siirrettävyys koskee kiinteää yleistä puhelinverkkoa ja digitaalista monipalveluverkkoa. Puhelinnumeron siirrettävyys pitää sisällään a) tilaajanumeron siirrettävyyden numerointialueella, b) palvelunumeron siirrettävyyden ja c) valtakunnallisen puhelinnumeron siirrettävyyden. Puhelinnumeron siirrettävyys perustuu Suomen telehallintokeskuksen antamaan määräykseen puhelinnumeron siirrettävyydestä (THK 46/1999 M) ja Liikenneministeriön päätökseen teleyritysten televerkkojen ja -palvelujen yhteenliittämisestä (1939/1997). Kiinteän verkon tilaajanumeron siirrettävyyttä numerointialueella koskeva määräys tuli voimaan Vastaavasti palvelunumeron siirrettävyys piti toteuttaa viimeistään 1. päivänä tammikuuta Palvelunumeroiden siirrettävyys koskee niin ilmaispalvelunumeroita (0800-numerot) kuin maksupalvelunumeroita
13 11 (0600- ja 0700-numerot). Lisäksi Telehallintokeskus (nykyinen Viestintävirasto) varasi valtakunnallisiksi siirrettäviksi puhelinnumeroiksi 071-alkuiset numerot. Tällä hetkellä voimassa olevassa lainsäädännössä ei ole vielä määräyksiä numeron siirrettävyydestä matkaviestinverkoissa Euroopan parlamentin ja neuvoston yleispalveludirektiivi Euroopan parlamentin ja neuvoston valmisteilla olevassa sähköisten viestintäverkkojen ja - palvelujen yhteisestä sääntelyjärjestelmää koskevassa direktiiviuudistuksessa numeron siirrettävyys on otettu osaksi yleispalveludirektiiviä1. Kyseessä on niin sanottu vähimmäisdirektiivi, joka määrittelee tietynlaatuisten palvelujen vähimmäiskokonaisuuden, joka on kaikkien käyttäjien saatavilla näiden maantieteellisestä sijainnista riippumatta ja kansalliset erityisolot huomioiden kohtuulliseen hintaan. Yleispalveludirektiivin 30. artiklassa on numeron siirrettävyydestä säädetty seuraavaa: Jäsenvaltioiden on varmistettava, että kaikki yleisesti saatavilla olevien puhelinpalvelujen, matkapuhelupalvelut mukaan luettuina, tilaajat voivat pyynnöstä säilyttää numeronsa riippumatta siitä, mikä palveluja tarjoava yritys on kyseessä a) maantieteellisten numeroiden osalta määritellyssä sijaintipaikassa, ja b) muiden kuin maantieteellisten numeroiden osalta missä tahansa sijaintipaikassa. Kansallisten sääntelyviranomaisten on varmistettava, että numeron siirrettävyyteen liittyvän yhteenliittämisen hinnoittelu on kustannuslähtöistä ja että tilaajille mahdollisesti aiheutuvat välittömät kustannukset eivät vaikuta näiden toimintojen käyttöä ehkäisevästi. Kansalliset sääntelyviranomaiset eivät saa määrätä numeron siirrettävyyttä koskevia kuluttajahintoja kilpailua vääristävällä tavalla, esimerkiksi siten, että määrätään tietyt tai yhteiset kuluttajahinnat. Yleispalveludirektiivi tulee korvaamaan edellä kuvatut, vielä nykyisin voimassa olevat numeron siirrettävyyttä koskevat direktiivit. Samalla se laajentaa numeron siirrettävyyden koskemaan myös matkaviestinverkkoja. Direktiiviä ei kuitenkaan sovelleta numeroiden siirtämiseen kiinteitä palveluja tarjoavien verkkojen ja matkaviestinverkkojen välillä. Jäsenvaltiot voivat kuitenkin halutessaan soveltaa säännöksiä numeroiden siirtämiseen tietyssä sijaintipaikassa palveluja tarjoavien verkkojen ja matkaviestinverkkojen välillä. Numeron siirrettävyyden merkityksen vahvistumista perusteltaessa korostetaan saatavilla olevia selkeitä hintatietoja sekä niille loppukäyttäjille, jotka siirtävät numeronsa, että niille loppukäyttäjille, jotka soittavat numeronsa siirtäneille loppukäyttäjille. Kansallisen sääntelyviranomaisen olisi mahdollisuuksien mukaan helpotettava asianmukaista hinnoittelun avoimuutta. Varmistaessaan, että numeron siirrettävyyteen liittyvän yhteenliittämisen hinnoittelu on kustannuslähtöistä, kansallinen sääntelyviranomainen voi myös ottaa huomioon vertailukelpoisilla markkinoilla käytössä olevat hinnat. 1 Yleispalveludirektiivi = Euroopan parlamentin ja neuvoston direktiivi yleispalvelusta ja käyttäjien oikeuksista sähköisten viestintäverkkojen ja -palvelujen alalla (direktiivin valmistelunumero 2000/0183).
14 12 Euroopan parlamentin ja neuvoston hyväksymä yleispalveludirektiivi hyväksyttiin kolmen muun televiestintädirektiivin kanssa neuvoston kokouksessa helmikuussa Direktiivi tulee voimaan, kun se julkaistaan Euroopan yhteisöjen virallisessa lehdessä. Jäsenvaltioiden on saatettava direktiivi osaksi kansallista lainsäädäntöä 15 kuukauden sisällä direktiivin voimaantulopäivästä. Suomen Viestintävirasto on antanut tämän johdosta ennakkopäätöksen matkaviestinverkkojen numeron siirrettävyydestä (172/520/02, ). Sen mukaan numeron siirrettävyys otetaan käyttöön viestintämarkkinalain II vaiheessa vuoden 2003 puoliväliin mennessä.
15 13 3 TUTKIMUKSEN TAVOITE JA RAJAUKSET 3.1 Tutkimuksen tarkoitus Tutkimuksen tarkoituksena oli selvittää numeron siirrettävyyttä kiinteässä puhelinverkossa ja matkaviestinverkossa. Kiinteän verkon siirrettävyyspalvelusta selvitettiin seuraavia asioita: Siirrettävyyspalvelun hintarakenteet ja hintataso. Kuinka tärkeänä markkinoiden eri osapuolet pitävät numeron siirrettävyyttä ja millä perusteella. Mitkä ovat numeron siirrettävyyspalvelua rajoittavat tekijät ja miten näitä rajoituksia voidaan poistaa eri siirrettävyyspalveluissa. Onko tarvetta muuttaa numeron siirrettävyyttä koskevaa lainsäädäntöä. Siirrettävyyspalvelun tilanne muissa maissa. Matkapuhelinverkon siirrettävyyspalvelusta selvitettiin seuraavia asioita: Kuinka tärkeänä markkinoiden eri osapuolet pitävät numeron siirrettävyyttä ja millä perusteella. Mitä etuja ja haittoja on siirrettävyydestä eri osapuolille ja miten haittojen merkitystä voidaan vähentää. Matkapuhelinverkkojen siirrettävyyspalveluista saadut kokemukset muissa maissa. 3.2 Tutkimuksen toteutus Tutkimusta varten tarvittavien tietojen hankinta tehtiin seuraavasti: Kuluttajatutkimus tehtiin kirjekyselynä, johon saatiin 264 vastausta määräaikaan mennessä. Yrittäjien näkemykset koottiin puhelin- ja henkilökohtaisilla haastatteluilla. Operaattorien näkemykset koottiin haastattelemalla operaattoreiden edustajia. Laitetoimittajien näkemykset saatiin laitetoimittajien esittämän dokumentaation avulla. Numeron siirrettävyyden tilanne valituissa kohdemaissa selvitettiin sähköpostitse kansallisille regulaattoreille lähetetyn kyselyn avulla sekä analysoimalla Internetistä ja kaupallisista artikkeli- ja tutkimustietokannoista saatua tietoa.
16 Tiedonkeruumenetelmät Yritysasiakkaat Telealueen sisäisestä siirrettävyydestä haastateltiin yrittäjien rekistereistä satunnaishaulla saatuja keskisuuria yrityksiä, jotka työllistävät henkilöä. Seuraavien yritysten edustajia haastateltiin: Lapponia Jewelry Oy Helsinki, Wigren Oy Tampere, Dicro Oy Nummela ja Tekma Oy Lahti. Haastatelluissa yrityksissä ei ollut yhtään siirrettävyyspalvelun käyttäjää. Operaattorit eivät antaneet yksilöityjä tietoja numeronsa siirtäneistä yrityksistä. 071 numeron varanneista haastateltiin seuraavien isojen yritysten edustajia: Nokia Oy, Alavuden Puunjalostustehdas Oy ja ABB. Pienistä, muutaman henkilön yrityksistä haastateltiin Daimon Technologies Oy:n ja Innobuild Oy:n edustajia. Haastatellut palvelunumeroita käyttävät ja tarjoavat yritykset olivat INA Finland Oy ja Interaktivum Oy. Haastateltujen yritysten vähäisen lukumäärän vuoksi tehty selvitys edustaa yritysten edustajien henkilökohtaisia mielipiteitä, eikä niillä ole tilastollista merkittävyyttä. Mielipiteet ovat kuitenkin hyvin yhdensuuntaisia ja niitä voi pitää asiallisina ja perusteltuina Kuluttaja-asiakkaat Kuluttajatutkimus tehtiin kirjekyselynä. Kohderyhmä saatiin hakemalla väestörekisterikeskuksen tietokannasta satunnaishaulla kunnittain seuraavasti: Helsinki 543, Espoo 91, Jyväskylä 110, Rovaniemi 60, Pori 110 ja Lappeenranta 80. Vastauksia saatiin kaikkiaan 264 kpl eli vastausprosentti oli 26,4, mitä on pidettävä normaalina tämänkaltaisissa kyselyissä. Vastausprosentti kaupungeittain vaihteli välillä. Helsinkiläiset olivat selvästi muita passiivisimpia. Miehiä ja naisia oli otoksessa yhtä paljon. Naiset olivat hieman ahkerampia vastaajia kuin miehet 57% vastaajista oli naisia ja 43 % miehiä. Otoksen ikäjakauma noudatti suomalaisten ikäjakaumaa. Kysymykset lähetettiin vain suomenkielellä ja suomenkielisille.
17 15 Ikä Osuus poiminnassa % Osuus vastanneissa % yli Taulukko 1. Kuluttajavastaajien ikäjakauma Taulukosta 1 voidaan todeta että nuoret olivat 150 :n lahjakortin arvonnasta huolimatta selvästi passiivisin vastaajaryhmä. Vastaajien käyttämät matkapuhelinoperaattorit ja operaattorien valtakunnallinen markkinaosuus liikenne- ja viestintäministeriön tilaston mukaan on esitetty seuraavassa taulukossa. Operaattori Operaattorin markkinaosuus LVM % osuus vastaajissa Sonera 60,0 62,6 Radiolinja 30,3 31,1 Telia Finland 4,3 5,3 DNA Finland 2,3 1 Muut 2,2 0 Taulukko 2. Kuluttaja-asiakkaiden matkapuhelinoperaattorit DNA:n asiakkaiden osuus on vastauksissa selvästi alle DNA:n valtakunnallisen markkinaosuuden. Otokseen ei osunut yhtään Jippiin asiakasta. Kaksi vastaajaa mainitsi käyttävänsä Elisan liittymää. Näitä ei ole merkitty taulukkoon. Vastaajien liittymäjakauma noudattaa hyvin valtakunnallista markkinaosuusjakoa.
18 16 Vastaajista 65 %:lla on myös kiinteä puhelinlinja. Puhelinliittymän käytettävyys ikäryhmittäin oli seuraavan taulukon mukainen Ikäryhmä Kiinteä liittymä käytettävissä % Matkapuhelin käytettävissä % alle 22 v v v yli 51 v Taulukko 3. Kuluttaja-asiakkaiden liittymätyypit Vastaajien talouksissa oli keskimäärin 2,3 matkapuhelinta taloutta kohti. Vastanneista 11,4 % ilmoitti vaihtaneensa matkapuhelinoperaattoria viimeisten kuuden kuukauden aikana. Yleisimmät syyt vaihdolle olivat hyvä tarjous tai muu hintaetu (53 % vaihtaneista) ja vaihtaminen samaan operaattoriin lähipiirin kanssa (20 % vaihtaneista). Yleensä operaattorien vaihtuvuus vuositasolla on luokkaa %, jolloin tässä otoksessa vaihtuvuus olisi peräti kaksinkertainen. Vaikka lomakkeessa kysyttiinkin puolen vuoden sisällä tapahtunutta vaihtoa, osa vastaajista on voinut laskea mukaan myös pidemmän aikaa sitten tapahtuneen vaihdon Operaattorit Lankaverkon operaattoreista haastateltiin Elisan, Soneran ja Song Networksin edustajia. Matkapuhelinverkon operaattorit jaettiin kahteen ryhmään; hallitsevat operaattorit ja haastajaoperaattorit. Hallitsevina operaattoreina haastateltiin Radiolinjan ja Soneran edustajia. Haastajaoperaattoreina haastateltiin DNA:n, Telian ja Jippiin edustajia Tiedot numeron siirrettävyydestä muissa maissa Puhelinnumeron siirrettävyyttä kiinteässä yleisessä puhelinverkossa ja matkaviestinverkoissa tarkasteltiin yhdeksässä maassa. Kohdemaat valittiin yhteistyössä Viestintäviraston kanssa. Ensisijaisena tiedonkeruumenetelmänä Euroopan maiden osalta oli kansallisille regulaattoreille sähköpostitse lähetetty kysely. Siinä regulaattorin edustajaa pyydettiin vastamaan noin viiteentoista numeron siirrettävyyttä kokevaan kysymykseen. Kiinteän verkon ja matkaviestinverkon numeron siirrettävyydelle oli omat kyselylomakkeet. Kysely toteutettiin helmikuussa Saksaa lukuun ottamatta kaikista muista tutkituista Euroopan maista saatiin vastaukset kyselyyn. Kyselylomakkeella kerättyjä tietoja täydennettiin ja syvennettiin sekundaariaineistolla. Tämä koostui regulaattoreiden, operaattoreiden ja telealan organisaatioiden www-sivuilla olleesta infor-
19 17 maatiosta ja julkaisuista, Euroopan yhteisöjen lainsäädännöstä ja julkaisuista, kansainvälisten tutkimusyritysten raporteista (mm. Gartner) ja Reuters Factivan tietokannasta löydetyistä artikkeleista. Euroopan ulkopuolisten maiden osalta analyysi perustuu yksinomaan edellä kuvattuun sekundaariaineistoon. Olemassa olevan tiedon määrä numeron siirrettävyydestä vaihtelee merkittävästi maittain. Esimerkiksi Iso-Britannian osalta tietoa on saatavissa hyvin runsaasti, kun taas Saksan osalta tietoa löytyi hyvin vähän. Joissakin tapauksissa eri lähteissä esitetyt tiedot numeron siirrettävyydestä olivat ristiriitaisia. Näissä tapauksissa on pyritty nojautumaan ensisijaisesti kansalliselta regulaattorilta saatuun tietoon.
20 18 4 NUMERON SIIRRETTÄVYYS KIINTEÄSSÄ PUHELINVERKOSSA Tutkimuksen tavoitteena on selvittää kuinka tärkeänä markkinoiden eri osapuolet pitävät numeron siirrettävyyttä ja mistä syystä sekä mitä etuja ja haittoja numeron siirrettävyydestä on ja miten haittoja voidaan vähentää. 4.1 Numeron siirrettävyys yritysten näkökulmasta Telealueen sisäinen numeron siirrettävyys Kaikki haastatellut yritykset sanovat numeron siirrettävyyden olevan erittäin tärkeä tai tärkeä asia. Yritykset eivät kuitenkaan ole ryhtyneet käytännön toimenpiteisiin vaatimalla operaattoreilta numeron siirrettävyyttä muun teleliikenteen kilpailuttamisen yhteydessä. Puheluliikenteen kilpailuttamismahdollisuus oli kuitenkin aina ensimmäinen numeron siirrettävyyspalvelun tärkeyttä kuvaava kriteeri. Toiseksi merkittävin asia on yrityksen dokumenttien ja muun numeroinformaation säilyttäminen ennallaan, kuten kirjelomakkeet, käyntikortit, nettisivut ja autojen teippaukset. Puhelinnumeroa pidetään jopa tärkeämpänä asiana kuin postiosoitetta. Puhelinnumeron säilyttämisen arvoa on vaikea arvioida, koska yritysten puheluliikenteen hankinta on kokonaisuus, jossa numero on yhtenä osana. Puheluliikenteen kilpailuttamisen merkitys on sitä suurempi mitä suuremmasta yrityksestä on kyse. Suurilla yrityksillä kilpailutus on jatkuva toimintatapa, mutta numeron siirrettävyys ei ole ollut siinäkään merkittävässä roolissa. Muissa yrityksissä teleliikenteen kilpailutus ei ole muita tuotannon tekijöitä tärkeämpi kilpailuttamisen kohde. Numeron vaihtumisen taloudellinen arvo vastaa % vuotuista puhelukulujen alennusta. Tämä tarkoittaa sitä, että jos uusi operaattori tarjoaa 10 % nykyistä edullisemmat puhelukustannukset niin yritykset harkitsevat vakavasti operaattorin vaihtoa, vaikka numero vaihtuisikin. Kääntäen, jos numeron siirrettävyys on käytettävissä, niin operaattorin vaihtamiseen voisi riittää edellistä mainittua pienempikin kustannusetu. Siirrettävyyspalvelun hintaa arvioitiin myös niin, että jos numero vaihtuu, niin siitä aiheutuvien kustannusten takaisinmaksuajan pitää olla alle vuosi. Vähimmäisvaatimus on, että numeromuutoksien tiedottamisesta aiheutuneet suorat kulut pitää saada vuodessa takaisin. Nämä olivat eräässä tapauksessa useita kymmeniä (jopa satoja) euroja muuttunutta numeroa kohti. Ohivalintaa pidettiin eräässä tapauksessa numeron säilyttämistä arvokkaampana asiana. Yritykset eivät näe haittoja numeron siirrettävyydessä. Joissain haastattelussa tosin pohdittiin myös sitä, että jos siirrettävyyden toteutus maksaa operaattorille jotain, niin vastaavat kulut ovat haitta, kun ne lopulta tulevat asiakkaiden maksettaviksi. Asiakkaat eivät kunnolla tunne siirrettävyyspalveluita, koska operaattorit eivät ole markkinoineet palveluita. Näin niitä ei osata vaatiakaan. Yritysten mielestä siirrettävyyspalvelut pitäisi tehdä ny-
21 19 kyistä tunnetummaksi. Viranomaisten osallistumista markkinointiin pidettiin mahdollisena, mutta suoraa puuttumista telekilpailuun ei pidetty suotavana Valtakunnallinen siirrettävä 071-numero Isot yritykset Haastatelluilla isoilla yrityksillä on tavoitteena saada yrityskohtainen 071-numero, jota voidaan käsitellä ikään kuin yrityksen omana, operaattorista riippumattomana numerona. Siihen pitää voida liittää operaattorikohtaisiin 0x0-yritysnumeroihin liitettäviä palveluita vastaavat palvelut. 0x0-alkuisten yritysnumeroiden huonona puolena pidettiin sitä, että yritys voi kilpailuttaa operaattoria vain ottaessaan numeron ensimmäistä kertaa käyttöön. Sen jälkeen ollaan sidottuja kyseiseen operaattoriin. Kaikkien yritysten mielestä 071-numero on väline, jonka avulla yritys voi nykyistä paremmin kilpailuttaa operaattoreita. Koska numerosarja on uusi voidaan sen käyttöön otolla virtaviivaistaa numeroavaruuttaan yritykselle nykyistä paremmin sopivaksi. Tällöin mm. hajallaan olevat toimipisteet saadaan yhden numeroinnin piiriin uudella kilpailutettavalla numerolla. Isoilla yrityksillä on tarvetta hankkia telepalvelut eri operaattoreilta eri alueilla, mutta siten, että asiakkaalla säilyisi yhtenäinen numerointi. Tavoitteena on saada aikaan sekä kiinteään että matkapuhelinverkkoon henkilökohtainen alanumero, joka säilyy siinä laajuudessa ja sen aikaa kuin käyttäjä näkee tarpeellisena.. Kaikki haastatellut odottavat innolla ensimmäisen ison asiakkaan (Nokia) 071-numeron käyttöönotosta saatavia kokemuksia. Uudet 071-numeron käyttäjät olisivat esimerkkinä edistämässä numeron käyttöönottoa. Keskisuuret yritykset Keskisuuret yritykset eivät tunteneet 071-numeroa eivätkä pitäneet sitä tarpeellisena. Pienet yritykset Kaksi pientä 071-numeron käyttöönottanutta yritystä piti numeroa käyttökelpoisena silloin, kun muuttoja on odotettavissa ja uudella alueella ei ole vanhan operaattorin liittymätarjontaa. Näille yrityksille ei 071-numeron kytkentä- ja puhelukustannuksetkaan olleet merkittävä asia Palvelunumeroiden siirrettävyys Palvelunumeroita käyttävät ja tarjoavat yritykset ovat rakentaneet numeropohjaisia brändejä. Brändillä tarkoitetaan tässä totuttuja soittotapoja, jossa asiakas ulkomuistista osaa valita totutun numeron, eikä palvelun tuottajan jatkuvaa numeron markkinointia tarvita. Sen jälkeen, kun numerosta on tullut tuttu soittonumero ei kyseisen numeron puheluliikenteen kilpailuttaminen enää onnistu. Tämän vuoksi palveluyritykset pitävät itsellään rinnakkaisia numeroita, joiden puheluliikennettä voidaan kilpailuttaa operaattorien välillä.
22 20 Palvelunumeroiden käyttäjien mielestä kilpailu toimii tällä hetkellä kohtuullisesti operaattoreiden välillä, eivätkä he ole odottamassa numeron siirrettävyydeltä merkittäviä etuja. Kuitenkin he arvioivat palvelunumeroiden siirrettävyyden erittäin tärkeäksi. Yhtään palvelunumeroa ei ole siirtynyt. Operaattorit ovat sanoneet, että siirrettävyydestä syntyvät kustannukset vievät kilpailuttamalla saadun edun. Tässä tutkimuksessa ei ole voitu selvittää väitteen todenperäisyyttä ja vaikutusta käytännön kilpailutilanteeseen. Operaattorit eivät markkinoi palvelua ja palvelun käyttöönotosta aiheutuu merkittäviä kustannuksia. Operaattorin tarjoaman palvelun laatu on haastatelluille yrityksille numeron siirrettävyyttä tärkeämpi operaattorin valintakriteeri. Yritykset näkevät, että mikäli numeroita voitaisiin siirtää operaattoreiden välillä, pienenisi tarvittavien palvelunumeroiden kokonaismäärä. Tällä on merkitystä siinä vaiheessa, kun numerot alkavat loppua. Yritykset haluaisivat myös nykyistä lyhyempiä palvelunumeroita käyttöönsä. Heidän mielestään myös uusien operaattoreiden alalle tulo voisi helpottua, kun niiden ei tarvitsisi hankkia omia numerosarjoja. Haastatteluissa tuli esille myös näkemys, että Viestintäviraston määräyksestä tehtävän palvelun toteutus pitäisi hyväksyä vasta sen jälkeen, kun ensimmäinen kaupallinen asiakas on kytketty. Tämä näkemys koskee yleisesti viranomaisten aloitteesta tehtäviä palveluita. Lisäksi Viestintävirasto voisi säätää ne yleiset peruspalvelutasovaatimukset (mm. raportointi, toimintavarmuus, alueohjaukset ja muuttuvat taksat), joiden on toimittava siirrettävien numeroiden kanssa. Näille ominaisuuksille on laadittava palvelukuvaukset. 4.2 Numeron siirrettävyys kuluttajien näkökulmasta Vastaajista 43 % tunsi kiinteän verkon numeron siirrettävyyden entuudestaan. 57 %:lle palvelu oli tuntematon. Vastaajista vain 5 % mainitsi harkinneensa numeron siirrettävyyden käyttöönottoa. Useimmin mainittu syy siirrettävyyden tarpeellisuudesta on, ettei numeron vaihtumisesta tarvitse ilmoittaa. Vastaajista 58 % oli sitä mieltä että siirrettävyyttä pitäisi edistää. Vastanneista 80 % oli sitä mieltä, että alle 10 :n kertamaksu ei estäisi numeron siirrettävyyspalveluiden käyttöönottoa. 39 % oli valmis maksamaan alle 30 :n kertamaksun. Vain 2 % oli valmis maksamaan yli 50 :n kertamaksun. Monissa sanallisissa vastauksissa todettiin, että siirrettävyyspalveluiden markkinointi on olematonta ja että siirrettävyys pitäisi toteuttaa ilmaiseksi. Johtopäätös on, että kuluttajat pitävät siirrettävyyttä sinällään tärkeänä asiana. Vaikka se olisi joissain tilanteissa mukava asia, se ei kuitenkaan ole niin tärkeä, että siitä kannattaisi maksaa pyydetty hinta. Sille ei siten näytä olevan suurta tarvetta.
23 Numeron siirrettävyys operaattoreiden näkökulmasta Siirrettävyyspalveluiden tarpeellisuus Hallitsevat operaattorit eivät pidä lankaverkon siirrettävyyspalveluita tarpeellisena. Heidän mielestään palvelulle ei ole aitoa kysyntää. Kokemukset aiemmista ikinumeropalveluista osoittavat heidän mielestään, että aito kysyntä on vähäinen. Operaattorit pitävät omia muuttotilanteisiin tarkoitettuja numeron säilyttämispalveluita kattavina. Pääsyy siihen, ettei siirrettävyyspalveluita pidetä tarpeellisena on se, ettei lankaverkossa ole rinnakkaista liittymätarjontaa. Liittymien rakentaminen ei ole kannattavaa toimintaa sen enempää rakentamalla itse kuin vuokraamallakaan. Vasta rinnakkaiset liittymät antaisivat operaattorille mahdollisuuden hankkia verkkoonsa liittymiä kilpailevilta operaattoreilta. Isojen 2 Mbit/s-liitännöillä varustettujen yritysvaihteiden numeron siirrettävyys on toteutettu jo ennen virallisen numeron siirrettävyyden käyttöönottoa siten, että yrityksellä on yhteydet useaan operaattoriin ja puhelut ohjataan yhdellä kutsunumerolla. Tuleva liikenne ohjataan kunkin operaattorin johtoja pitkin yritykseen ja lähtevää liikennettä yritys kilpailuttaa. Näitä yrityksiä on Suomessa noin sata. Numeron siirrettävyys on suurten yritysten kannalta jo toteutunut. Valtakunnalliset 0x0-yritysnumerot ovat operaattorien mielestä heidän päätuotteensa valtakunnallisille yrityksille ja ne ovat riittävät ilman siirrettävää 071-numeroakin. 071-numero on operaattorien mielestä pelkästään numero, johon ei ole tarvetta liittää palveluita. Operaattorien mielestä 071-numeroon soittaminen on hankalaa, koska monissa vaihteissa palvelunumeroihin soittaminen on estetty jo kahden ensimmäisen numeron (07) valinnan perusteella Siirrettävyyspalvelun haitat operaattorin kannalta Operaattori pitävät numeron siirrettävyyttä sellaisena kustannuksia aiheuttavana palveluna, joka haittaa muiden uusien palvelujen kehittämistä. Se vaatii toteutustekniikkansa vuoksi aina erillisohjauksia. Älyverkkotekniikkaan (IN-tekniikka) perustuva ratkaisu edellyttää puhelun kierrätystä ns. vauhtilenkkiä käyttäen aina, kun puhelutapahtumaan liittyy muita palveluita. Esimerkkinä tällaisista palveluista mainittiin kaukoverkon esivalintasopimukset. Teknisesti siirrettävyyden toteuttaminen IN-kyselyineen on operaattorien mielestä kallis operaatio. Siirrettävyyspalveluiden toteuttaminen kustannuksitta asiakkaalle toisi runsaasti siirrettyjä numeroita, joka entisestään hankaloittaisi muiden IN-palveluiden toteutusta ja toisi myös tarvetta investoida nykyisen kapasiteetin laajennukseen. Mikäli siirrettävyyspalveluiden toteutukseen otettaisiin käyttöön uudet tekniset toteutustavat, kuten taaksepäin purkava malli tai master-tietokanta, toisi se vain lisää kustannuksia. Siirrettävyyspalveluiden ylläpito on myös itsessään prosessi, jolla on jatkuvat prosessista aiheutuvat ylläpitokustannukset.
24 22 Toteutus, jossa liittymä fyysisesti jäisi alkuperäiselle operaattorille ja vain asiakassuhde muuttuisi ei ole toimiva ratkaisu, koska silloin palvelujen tarjonta perustuisi vieraan operaattorin palveluihin. Viranomaisten määräyksestä tehtävät palvelut tuovat operaattoreiden mielestä ylimääräisiä kustannuksia ja hankaloittavat muiden uusien palvelujen tekoa. Samalla tulee tarve investoida verkkoon sellaisia ominaisuuksia ja kapasiteettia, jota ei muuten tarvittaisi. Puhelinnumeron siirrettävyys ei tuo haastatelluille operaattoreille mitään kilpailuetua. 4.4 Siirrettävyyspalveluiden tarjonta ja hintarakenteet Numeron säilytyspalvelu Numeron säilytyspalvelu on haastatelluista vain Elisalla. Lisäksi Soonin internetsivuilla on vastaavat muuttajan palvelut. Sonera ei ole nähnyt palvelua tarpeellisena johtuen keskusten telealuekohtaisesta sijoittelusta ja verkkonsa teknisestä rakenteesta, joka mahdollistaa numeron säilyttämisen numerointialueella muutettaessa. Operaattori Kytkentä / palvelumaksu Kausimaksu / palvelumaksu /kk Elisa 150 ei ole Soon 51,29 ei ole Sonera ei tarvetta palvelulle ei tarvetta palvelulle Taulukko 4. Numeron säilytyspalvelun hinnat Telealueen sisäinen numeron siirrettävyyspalvelu Haastatelluista Elisalla ja Soneralla on kyseinen numeron siirrettävyyspalvelu käytössään. Hinnoittelu perustuu numeron vastaanottavan operaattorin numeronsa siirtävältä asiakkaalta perittäviin kytkentä/liittämis- ja kuukausi/palvelumaksuihin. Keväällä 2002 voimassa olevat maksut (sisältää arvonlisäveron 22%) ovat seuraavat:
25 23 Kytkentä / liittymismaksu Kuukausi / palvelumaksu / kk Puhelumaksut Huom! Elisa analoginen tai ISDN Sonera analoginen Sonera ISDN 150 ei ole normaalit peritään vain mikäli siirrosta aiheutuu erityiskustannuksia 205,19 24,62 normaalit 410,38 49,25 normaalit Taulukko 5. Numeron siirrettävyyspalvelun hinnat Soneralla on lisäksi erillinen hinnoittelu Soneran puheliittymää ja Telegate liittymää varten Valtakunnallinen siirrettävä 071-numero. Soneran palvelun nimi on Kestonumero ja Elisan palvelu on 071-numero. 071-numeronsa operaattorin verkkoon liittävältä asiakkaalta ja 071-suuntaan soittavalta peritään seuraavat maksut (sisältää arvonlisäveron 22 %):
26 24 Elisa analoginen tai ISDN Kytkentä / liittymismaksu Kausi / palvelumaksu /kk Puhelumaksut 071 numerosta soitettaessa ,52 senttiä /min + normaalit verkkokorvaukset Puhelumaksu 071 suuntaan soitettaessa 8,07 senttiä / puhelu + 4,03 senttiä / min + pvm Sonera 65,66 6,16 Normaalit verkkokorvaukset 7,40 senttiä /min + paikallisverkkomaksu Sonera ISDN 131,32 12,31 Normaalit verkkokorvaukset 7,40 senttiä /min + paikallisverkkomaksu Taulukko 6. Valtakunnallisen siirrettävän 071-numeron hinnat Soneralla on hinnastossaan myös ISDN 2B+D ohivalinnan liittymismaksu 205, Siirrettävyyspalvelun käyttö Numeron säilytyspalvelut Isoimmat operaattorit Elisa (ja ainakin Soon) ovat tuotteistaneet asiakkailleen muuttajan palveluita, joissa maksua vastaan voidaan säilyttää numero muutettaessa keskusalueelta saman operaattorin toiselle keskusalueelle. Elisan kertoman mukaan heillä on muutama tuhat numeronsa tällä tavoin säilyttänyttä asiakasta. Suurin osa asiakkaiden muutoista tapahtuu saman keskuksen alueella ja nämä asiakkaat säilyttävät numeronsa automaattisesti. Telealueen sisäinen numeron siirrettävyys Haastattelujen perusteella siirrettyjä numeroita on hyvin vähän. Korkeintaan vain muutama sata asiakasta on käyttänyt numeron siirrettävyyspalveluita. Nämä ovat yritysasiakkaita, joilla on tyypillisesti sarjapuhelinjärjestelmä ja tarve säilyttää fax-numeronsa operaattoria vaihtaessaan. Suurin siirrettyjen numeroiden määrä koostuu niistä isoista ohivalintavaihteista, joiden liittymät on kytketty samanaikaisesti usean operaattorin verkkoon. Näitä vaihteita on korkeintaan muutama sata. Alaliittymänumeroina tämä merkitsee tuhansia numeroita.
27 numero 071-numeroita on noin kymmenen asiakkaan käytössä. Tarkkoja tietoja ei saatu, mutta nämäkin tiedot osoittavat palvelun käytön olevan käytännössä olematonta. Alle kymmenen yritystä on antanut numeron puhelinluetteloon. Suurin näistä on Nokia. Palvelunumerot Palvelunumeroita ei ole siirtynyt yhtään. 4.6 Siirrettävyyspalvelun käyttöä rajoittavat tekijät Rinnakkainen liittymätarjonta Tärkein syy siihen, etteivät operaattorit ole alkaneet tarjota numeron siirrettävyyttä on se, ettei käytännössä ole riittävän laajaa rinnakkaista liittymätarjontaa. Tilaajajohtojen vuokrausvelvoite ei ole ollut riittävä toimenpide liittymäkilpailun käynnistymiselle Markkinointi Asiakkaat eivät tunne numeron siirrettävyyspalveluita, vaikka merkittävä osa on joskus kuullut palveluiden olemassaolosta. Operaattorit eivät ole markkinoineet mitään numeron siirrettävyyspalveluaan. Palvelu ei ole tunnettu edes operaattoreiden omassa asiakaspalvelussa. Operaattorit pitäisi velvoittaa kouluttamaan omalle henkilökunnalleen myös yleispalveluvelvoitteeseen kuuluvat palvelut. Käyttäjät eivät tunne 071-numeroa ja sen vuoksi siihen soittaminenkin on outoa. 071-palvelusta pitäisi saada informaatiota nykyistä enemmän. Haastateltavien mielestä Viestintävirasto voisi haastateltavien mielestä olla osallisena markkinointityössä. Operaattorien esillä olevissa hinnastoissa ei ole palvelua mainittu. Hinnat saa vain mikäli asiakas tietää näistä palveluista ja osaa niitä erikseen pyytää. Havainnot on tehty sekä operaattorien kertomusten, 071-asiakkaiden kertomusten perusteella sekä kysymällä asiakaspalvelusta Palvelut Koska vain numeron siirto on määrätty tehtäväksi, ei kaikkiin siirrettävyyspalveluihin saa tavanomaisia telepalveluita vastaavia palveluita. Tämä koskee erityisesti määräyksen mukaisesti toteutettua 071-numeroa, johon pitäisi voida liittää ainakin tavanomaiset 0x0-yritysnumeroita vastaavat telepalvelut. Palvelunumeroissa ei ole edes aloitettu keskustelua numeroiden tarvitsijoiden kanssa tarvittavista palveluista.